text: उच्चतम न्यायालय द्वारा जेल भेजे जाने से कुछ सप्ताह पहले संकटग्रस्त सहारा समूह के प्रमुख सुब्रत राय बिल क्लिंटन और टोनी ब्लेयर के साथ ‘कारोबारी चर्चा’ के लिए विदेश जाना चाहते थे। बाजार नियामक सेबी के वकील अरविंद दातार ने इस हाई प्रोफाइल मामले में यह खुलासा किया है। सेबी और सहारा के बीच लंबे समय से चल रही कानूनी लड़ाई को ‘दिलचस्प मामला’ करार देते हुए दातार ने यह भी कहा, ‘‘जैसा कि यह लाइन चलती है कि ‘पिक्चर अभी बाकी है’, हमें नहीं मालूम कि यह हमें कब और कहां ले जाएगा।’’